Diari Oficial de la Generalitat Valenciana


Sumari del DOGV 3017, del 19-06-1997 (1997/8137)

ORDRE de 28 de maig de 1997, de la Conselleria de Cultura, Educació i Ciència per la qual es convoca concurs públic per a la concessió d'ajudes a les associacions d'escriptors, arxivers, bibliotecaris i documentalistes de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3017

Data del DOGV
:   19-06-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/8137


Data del document
:   28-05-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 28 de maig de 1997, de la Conselleria de Cultura, Educació i Ciència per la qual es convoca concurs públic per a la concessió d'ajudes a les associacions d'escriptors, arxivers, bibliotecaris i documentalistes de la Comunitat Valenciana.  
La Generalitat Valenciana, segons estableix l'article 31.4 de l'Estatut d'Autonomia, té competència exclusiva en matèria de cultura. D'acord amb açò, es oportú potenciar la labor i la iniciativa dels escriptors, arxivers, bibliotecaris i documentalistes de la Comunitat Valenciana a través de les seues associacions.  
Per tot això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer  
Es convoca un concurs públic per a la concessió d'ajudes a les associacions d'escriptors, arxivers, bibliotecaris i documentalistes de la Comunitat Valenciana destinades a sufragar les seues activitats, i s'aproven les bases per les quals es regeix aquesta convocatòria, incloses en l'annex I d'aquesta ordre.  
Segon  
L'import d'aquestes ajudes es farà efectiu a càrrec de l'aplicació pressupostària 78.95.490.57.460.4, dins de la línia 402/000/97 denominada suport a Associacions d'Escriptors, Arxivers, Bibliotecaris i Documentalistes de la Comunitat Valenciana.  
L'import global màxim destinat a aquestes ajudes serà de tres milions (3.000.000) de pessetes.  
DISPOSICIONS FINALS  
Primera  
Es delega en la directora general de Promoció Cultural, Museus i Belles Arts la facultat de resoldre la concessió d'aquestes ajudes i se l'autoritza per què, en l'àmbit de les seues competències, adopte les mesures necessàries per el desenvolupament i execució d'aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà presentar recurs contenciós administratiu dins del termini de dos mesos, comptadors des del dia següent de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Cultura, Educació i Ciència, d'acord amb l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre.  
València, 28 de maig de 1997  
El conseller de Cultura, Educació i Ciència,  
FRANCISCO E. CAMPS ORTIZ  
ANNEX I  
Bases de la convocatòria per a l'adjudicació d'ajudes a les associacions d'escriptors, arxivers, bibliotecaris i documentalistes de la Comunitat Valenciana per a 1997.  
Primera  
Aquestes ajudes contribuiran al finançament parcial fins el màxim del 50% de les despeses ocasionades en l'execució dels programes d'activitats que realitzen aquestes associacions.  
Seran objete d'ajuda les activitats següents:  
a) Organització de congressos, encontres, cicles de conferències, taules rodones i cursos relatius a temes específics d'aquests col·lectius professionals.  
b) Edició de publicacions (revistes, índex, etc.) relatives a temes específics d'aquests col·lectius professionals.  
Segona  
1. Podran sol·licitar aquestes ajudes totes les associacions d'escriptors, arxivers, bibliotecaris i documentalistes, la seu i activitat de les quals estiga radicada a la Comunitat Valenciana.  
2. Aquestes ajudes podran sol·licitar-se per a qualsevol activitat especificada en la base primera que es realitze en el període comprés entre l'1 de gener i el 15 d'octubre de 1997.  
3. Podran finançar-se a càrrec d'aquestes ajudes les despeses generades per l'activitat d'aquestes associacions.  
Tercera  
1. El termini de presentació de sol·licituds serà de quinze dies hàbils, comptadors des de l'endemà de la publicació d'aquesta convocatòria en el Diari Oficial de la Generalitat Valenciana. Els terminis que acaben en dies inhàbils, així com els dissabtes i els dies 24 i 31 de desembre o qualsevol altre que es declare inhàbil, s'entendrà prorrogat fins el primer dia hàbil següent.  
2. La sol·licitud d'ajuda econòmica, el model de la qual figura en l'annex II d'aquesta ordre, s'adreçarà a la Conselleria de Cultura, Educació i Ciència, Direcció General de Promoció Cultural, Museus i Belles Arts, i haurà d'acompanyar-se dels documents següents:  
a) Estatuts de l'Associació.  
b) Número de Registre de l'Associació.  
c) Declaració de qui ès el representant legal de l'Associació i fotocòpia compulsada del seu document nacional d'identitat.  
d) Declaració de que l'Associació es troba a la Comunitat Valenciana.  
e) Memòria detallada del pla de l'activitat prevista i cost total d'aquesta.  
f) Entitat bancària i número del compte corrent en què haurà de fer-se l'ingrés de la transferència, en el cas que l'ajuda es concedesca.   
g) Fotocòpia compulsada del CIF de l'associació.  
3. La documentació indicada en l'apartat anterior podrà presentar-se, compulsada en el cas que siga fotocòpia, en el Registre General de la Conselleria de Cultura, Educació i Ciència, en les direccions territorials de Cultura i Educació de Castelló, València o Alacant o a través de qualsevol dels mitjans establerts en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4. Les instàncies de sol·licitud estaran a disposició dels interessats a la Conselleria de Cultura, Educació i Ciència, a les direccions territorials de Cultura i Educació de Castelló, València o Alacant.  
5. Si la sol·licitud no reuneix els requisits i documents que s'assenyalen en aquesta base es requerirà a l'interessat perquè en un termini de deu dies esmene la falta o adjunte els documents preceptius, amb indicació de que, si no ho fes així, es considerarà que ha desistit de la seua petició i s'arxivarà sense més tràmit, d'acord amb l'article 71, apartat 1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
Quarta  
1. Es crea una Comissió de valoració de les sol·licituds integrada per:  
President: La cap del Servei del Llibre, Arxius i Biblioteques.  
Vocals: La cap de la Secció d'Extensió Bibliotecària.  
El cap de la Secció d'Arxius.  
La Coordinadora de Biblioteques.  
Secretari: El cap de la Secció del Llibre.  
2. La Comissió examinarà les sol·licituds presentades i, segons l'interés d'aquestes, elevarà una proposta d'adjudicació a la directora general de Promoció Cultural, Museus i Belles Arts que hi dictarà una Resolució que serà publicada en el Diari Oficial de la Generalitat Valenciana.  
Alhora, la Comissió de valoració podrà formular proposta en el sentit que les ajudes siguen declarades desertes les ajudes si, al seu parer, no hi hagués sol·licituds amb mèrits suficients per a adjudicar-les.  
3. Si en el termini de tres mesos comptats a partir del dia en què finalitze el termini de presentació d'instàncies no s'aprova la resolució corresponent, s'entendrà que totes les peticions presentades han sigut desestimades.  
Cinquena  
Són obligacions del beneficiari:  
a) Acreditar, en el termini de deu dies comptadors des del dia següent a la notificació de la concessió de l'ajuda, que es troba al corrent de les seues obligacions tributàries, inclòs l'Impost d'Activitats Econòmiques en el cas que tribute, i enfront de les de la Seguretat Social, referida als 12 mesos anteriors a la sol·licitud de la subvenció, en els termes previstos en l'Ordre de la Conselleria d'Economia i Hisenda de 30 de maig de 1996 (DOGV 21 de juny de 1996).  
b) Realitzar l'activitat que fonamenta la concessió de l'ajuda.  
c) Acreditar davant de la Conselleria de Cultura, Educació i Ciència la realització de l'activitat i el compliment dels requisits i de les condicions que determinen la concessió o l'aprofitament de l'ajuda.  
d) Sotmetre's a les actuacions de control financer que corresponen a la Intervenció General en relació amb les ajudes concedides.  
e) Comunicar a la Conselleria de Cultura, Educació i Ciència l'obtenció de subvencions o ajudes per al mateix objecte, procedents de qualsevol administració o ens públics.  
Sisena  
Qualsevol alteració de les condicions tingudes en compte per a concedir l'ajuda, i en tot cas l'obtenció concurrent de subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.  
L'import de les ajudes regulades en aquesta convocatòria en cap cas podrà ser d'una quantia que, aïlladament o en concurrència amb subvencions o ajudes d'altres administracions públiques o ens públics o privats, supere el cost de l'activitat que el beneficiari ha de realitzar.  
Setena  
Serà procedent el reintegrament de les quantitats percebudes i l'exigència d'interessos de demora, des del pagament de l'ajuda, en els casos següents:  
a) Obtenció de l'ajuda sense complir les condicions requerides.  
b) Incompliment de la finalitat per a la qual fou concedida l'ajuda.  
c) Incompliment de les condicions imposades als beneficiaris amb motiu de la concessió de l'ajuda.  
Igualment, en el supòsit previst en el paràgraf segon de la base anterior, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de l'activitat realitzada.  
Vuitena  
Quan en l'exercici de les funcions d'inspecció o de control es detecten indicis d'una obtenció, ús o destinació incorrectes de l'ajuda percebuda, la Conselleria de Cultura, Educació i Ciència podrà acordar la retenció de les factures o dels documents equivalents o substitutius i de qualsevol altre document relatiu a les operacions en què aquests indicis es manifesten.  
Novena  
Per a efectuar el pagament, les associacions hauran de presentar:  
a) Factures originals de les despeses realitzades.  
b) Memòria explicativa i detallada de les activitats realitzades.  
c) Una relació explicativa i detallada de les despeses especificades en les esmentades factures.  
d) Documentació acreditativa de que el beneficiari es troba al corrent de les seues obligacions tributàries, inclòs l'Impost d'Activitats Econòmiques en el cas de que tribute, i enfront la Seguretat Social. Aquesta documentació s'inclourà en el cas de que les certificacions presentades en el moment de la concessió de l'ajuda hagen esgotat la seua validesa de 6 mesos comptadors des de la data en què va ser expedida.  
Aquests justificants, dirigits a la directora general de Promoció Cultural, Museus i Belles Arts hauran de presentar-se fins el 15 de novembre de 1997 inclòs en la Conselleria de Cultura, Educació i Ciència.  
Desena  
Si l'activitat subvencionada genera algun tipus d'imprés (publicacions, fullets de propaganda, etc.), s'haurà d'indicar en aquest que l'activitat ha rebut una ajuda de la Conselleria de Cultura, Educació i Ciència.  
ANNEX II  
El sotasignat amb DNI , en representació de l'associació , amb domicili en , codi postal núm. , carrer , núm. , tel. , d'acord amb el que exposa l'ordre de la Conselleria de Cultura, Educació i Ciència per la qual es convoca concurs públic per a la concessió d'ajudes a les associacions d'escriptors, arxivers, bibliotecaris i documentalistes de la Comunitat Valenciana per a 1997,  
EXPOSA:  
Primer. Que l'associació que representa desitja acollir-se a les esmentades ajudes amb el pla d'activitats exposat en la següent documentació:  
a) Estatuts de l'Associació.  
b) Número de Registre de l'Associació.  
c) Declaració de qui ès el representant legal de l'Associació i fotocòpia compulsada de su D.N.I.  
d) Declaració de que l'Associació es troba a la Comunitat Valenciana.  
e) Memòria del pla de l'activitat prevista i cost total d'aquesta.  
f) Dades de l'entitat bancària i número del compte corrent.  
g) Fotocòpia compulsada del CIF de l'associació.  
Segon. Que aquesta associació, pel fet de participar en aquest concurs accepta totes les condicions establides en les bases que regulen les esmentades ajudes.  
a d de 1997  
(Signatura)   
CONSELLERIA DE CULTURA, EDUCACIÓ I CIÈNCIA.  
DIRECCIÓ GENERAL DE PROMOCIÓ CULTURAL, MUSEUS I BELLES ARTS.